মেডিক্যাল ভিসা ছাড়া চিকিৎসা দিচ্ছে না ভারত, বিপাকে বাংলাদেশিরা | BD Times365
আপডেট : ১৯ নভেম্বর, ২০১৭ ১৯:৩০
মেডিক্যাল ভিসা ছাড়া ভারতের হাসপাতালগুলোতে চিকিৎসা সেবা দেওয়া বন্ধ করা হয়েছে। যে কারণে অনেক বাংলাদেশি রোগী হয়রানির শিকার হচ্ছেন। যদিও দ্রুততম সময়ের মধ্যে এই সমস্যা সমাধানের উদ্যোগ গ্রহণের আশ্বাস দিয়েছেন বাণিজ্যমন্ত্রী তোফায়েল আহমেদ।
আজ রোববার (১৯ নভেম্বর) বিকালে সংসদ অধিবেশনে প্রশ্নোত্তর পর্বে বিষয়টি নিয়ে আলোচনা হয়। স্পিকার ড. শিরীন শারমিন চৌধুরীর সভাপতিত্বে শুরু হওয়া সংসদ অধিবেশনে এ সংক্রান্ত সম্পুরক প্রশ্নটি উত্থাপন করেন সরকারি দলের সংসদ সদস্য এস এম জগলুল হায়দার।
জবাবে বাণিজ্যমন্ত্রী বলেন, ভারত আমাদের বন্ধু দেশ। মহান মুক্তিযুদ্ধে তাদের বড় ধরণের অবদান রয়েছে। সেখানে এমপিদের কূটনৈতিক ভিসা নিয়ে গেলে চিকিৎসা সেবা পেতে কোন বাঁধা থাকার কথা নয়। আর প্রয়োজনীয় কাগজপত্র জমা দিলে ঢাকায় ভারতীয় হাই কমিশন থেকে মেডিক্যাল ভিসা পেতে কোন সমস্যা হওয়ার কথা নয়।